Suchinthana/ta-wikipedia huggingface dataset:
சாலஞ்சர் விண்ணோட விபத்து

சாலஞ்சர் விண்ணோட விபத்து (Space Shuttle Challenger disaster) ஜனவரி 28, 1986-ல் நிகழ்ந்த மோசமான விண்கல விபத்து. சாலஞ்சர் விண்ணோடத்தீநேர்வு பொறியியலில் பல பாதுகாப்பு வழிமுறைகளை மேம்படுத்தியது.

விபத்து
சாலஞ்சர் விண்ணோடம் தரையிலிருந்து கிளம்பிய 73 வினாடிகளில் வெடித்துச் சிதறியதில் அதில் பயணம் செய்த 7 குழு உறுப்பினர்களும் உயிர் இழந்தனர். ஐக்கிய அமெரிக்காவின் மத்திய புளோரிடா வின் கடற்கரையோரமாக காலை 11:39 மணியளவில் கலம் சிதறி விழுந்தது. விண்ணோடத்தின் வலது திட விண்கல உயர்த்தியில் இருந்த ஓ-வளையம் விண்கலம் மேலெம்புகையில் செயலற்றுப்போனதும் கலம் பிளவுபடத் துவங்கியது. ஓ-வளைய செயலிழப்பால் கலத்தின் திட விண்கல உயர்த்தியில் பிளவு ஏற்பட்டு அழுத்தமூட்டப்பட்ட வெப்ப வாயுக்கள் திட விண்கல விசைப்பொறியினூடாகப் பரவி கலத்தின் எரிபொருள் தொட்டியிலும், திட உயர்த்தியின் பக்கங்களிலும் மோதுகையை உருவாக்கியது. இதனால் வலது பக்க திட உயர்த்தியின் பின்பக்க இணைப்பு பிரிந்து வெளிப்புற தொட்டியின் அமைப்பில் முறிவை ஏற்படுத்தியது. காற்றியக்கம் சார்ந்த விசைகள் அதன் சுற்றுப்பாதை நிறுத்தியை உடைத்தது.
  
குழுவினர் தங்கும் தொகுதி மற்றும் கலத்தின் மற்ற பகுதிகள் கடலுக்கடியில் நீண்ட தேடலுக்குப் பிறகு மீட்டெடுக்கப்பட்டன. விண்ணோடம் முதலில் பிளவுபடத் தொடங்கியபோது உள்ளிருந்த குழுவினர்கள் உயிருடன் இருந்ததாக அறியப்படுகிறது. குழுவினர் இறந்த துல்லியமான நேரம் தெரியாவிட்டாலும் விண்ணோடத்தில் அவசரத்தில் தப்பித்துக்கொள்ளும் வசதி அமைப்புகள் இல்லாததால் விண்கலம் கடலில் மோதுகையில் குழுவினர் பிழைத்துக்கொள்ள வழியின்றிபோனது. விண்ணோடம் செலுத்தப்படுவதை பலர் நேரடியாகப் பார்த்தனர். கிரிஸ்டா மெக் அஃபி (Christa McAuliffe) என்ற ஆசிரியரும் விண்வெளிக்குழுவில் இருந்தார்.

விபத்து ஆய்வு

விபத்திற்கு பிறகு 32 மாதங்களுக்கு விண்கல ஆய்வுப்பணிகள் நிறுத்தப்பட்டு, அப்போதைய அமெரிக்க அதிபர் ரொனால்டு ரீகன் விண்ணோடத் தீநேர்வைப் பற்றி ஆய்வு செய்ய ரோஜர் ஆணையம் எனும் சிறப்பு ஆணையத்தை அமைத்தார்.அக்குழு அளித்த அறிக்கையில் விபத்திற்கு காரணம் நாசாவின் நிர்வாக மற்றும் முடிவெடுக்கும் முறைகளும் என்று கூறப்பட்டது. மேலும் அந்த அறிக்கையில் மார்டின் தியோகோல் என்ற ஒப்பந்தி உருவாக்கிய திட விண்கல உயர்த்தி அமைப்பில் பெருங்கேடுதருகின்ற குறைபாடுகளை 1977-ம் ஆண்டு முதல் நாசா நிர்வாகிகள் அறிந்திருந்தும் அதனை சரியாக தெரிவிக்க தவறிவிட்டனர் என்று சொல்லப்பட்டது. மேலும் பொறியாளார்கள் விண்கலம் செலுத்தப்படுவதால் ஏற்படப்போகும் அபாயங்களைப் பற்றி விளக்கியும்,மேலாளர்கள் அதனை மேலதிகாரிகளுக்குத் தெரிவிக்காததையும் சுட்டிக்காடினர்.இறுதியாக ரோஜர் ஆணையம் விண்கலம் செலுத்தப்படும் முன்பு கையாளப்படவேண்டிய ஒன்பது வழிமுறைகளை நாசாவிற்கு பரிந்துரை செய்தது.

வெளி இணைப்புகள்

மேற்கோள்கள்

விண்ணோடத் திட்டம்
1986 நிகழ்வுகள்
விண்வெளி விபத்துகள்
காணொளிக் கோப்பு உள்ள கட்டுரைகள்
கடலாடி (இராமநாதபுரம்)

கடலாடி  ()  (Kadaladi), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமக்குடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும். கடலாடி நகரம் முந்தைய மதுரை மாவட்டத்தில் ஒரு பகுதியாக இருந்தது.

அமைவிடம்
இராமநாதபுரம் நகரில் இருந்து தென்மேற்கே 60 கி.மீ தூரத்திலும் மதுரை நகரில் இருந்து தென்கிழக்கே ன் 100 கி.மீ தூரத்திலும் தூத்துக்குடி நகரில் இருந்து வடகிழக்கே 70 கி.மீ தூரத்திலும் அமைந்துள்ளது.

நிர்வாக அலகு
மாவட்டம்: இராமநாதபுரம்
வருவாய் கோட்டம்: பரமக்குடி
வட்டம்: கடலாடி
வருவாய் கிராமம்: கடலாடி
ஊராட்சி ஒன்றியம்: கடலாடி
ஊராட்சி மன்றம்(பஞ்சாயத்து): கடலாடி ஏ/சி

ஆதாரம்

வெளி இணைப்பு
தமிழ்நாடு அரசு

இராமநாதபுரம் மாவட்டத்திலுள்ள கிராமங்கள்
2ஜி

2ஜி (2G) அல்லது இரண்டாம் தலைமுறை என்று சுருக்கமாக, பரவலாகக் குறிப்பிடப்படுவது கம்பியில்லாத் தொலைத்தொடர்புத் தொழில்நுட்பத்தில் கண்ட இரண்டாம் தலைமுறை முன்னேற்றங்களை அடைக்கிய தொலைபேசி அமைப்பாகும். இரண்டாம் தலைமுறை அலைபேசி தொலைதொடர்பு பிணையங்கள் முதன்முதலாக 1991ஆம் ஆண்டு ஜி. எசு. எம் அமைப்பில் பின்லாந்தைச் சேர்ந்த ரேடியோலிஞ்சா (தற்போது எலிசா ஓய்யுடன் இணைக்கப்பட்டுள்ளது) துவங்கியது.

முந்தைய தலைமுறை தொலைதொடர்பு அமைப்புகளைவிட 2ஜி மூன்று விதங்களில் மேம்பட்டிருந்தது:
 தொலைபேசி உரையாடல்கள் "எண்மமுறையில் மறைவுக்குறி"யிடப்பட்டிருந்தது (digitally encrypted)
 கொடுக்கப்பட்ட அலைக்கறையை திறனுடன் மேலாண்டதால் கூடுதல் அலைபேசி இணைப்புகளைத் தர இயன்றது.
 தரவுச் சேவைகளை கொடுக்கக் கூடிய திறனை உள்ளடக்கியிருந்தது; குறுஞ்செய்திகள் முதலில் அனுப்ப இயன்றது. 
   
இம்முறை செயலாக்காக்கப்பட்டபின் முந்தைய அலைபேசி அமைப்புகள் 1ஜி என வழங்கப்படலாயிற்று. 1ஜி அமைப்புகளில் வானொலி குறிப்பலைகள் அலைமருவி முறையில் வேலை செய்தன; இரண்டாம் தலைமுறையில் இவை எண்மருவி முறையில் இருந்தன. இரு தலைமுறைகளிலும் வான்வழி கோபுர குறிப்பலைகளை பிற தொலைபேசி அமைப்புகளுடன் இணைக்கும் முறை எண்மருவி முறையிலேயே இருந்தன.

இரண்டாம் தலைமுறை படிப்படியாக வளர்ச்சி கண்டு 2.5ஜி,2.75ஜி, 3ஜி, 4ஜி என முன்னேறி உள்ளது. இருப்பினும் உலகின் பல பகுதிகளிலும் 2ஜி பயன்படுத்தப்பட்டு வருகிறது.

இந்தியாவின் தற்போதைய அலைபேசிப் பிணையங்கள் 1ஜி முறையில் அறிமுகமாகி தற்போது 2ஜி முறையில் இயங்குகின்றன. 3ஜி அமைப்புகள் புதியதாக உருவாக்கப்பட்டு வருகின்றன.

இதனையும் பார்க்கவும்
இரண்டாம் தலைமுறை அலைக்கற்றை முறைகேடு

மேற்கோள்கள்

நகர்பேசி தொலைதொடர்பு அமைப்புகள்
ஏர்வாடி (இராமநாதபுரம்)

ஏர்வாடி (ஆங்கிலம்:Erwadi), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டத்தில், பரமகுடி வருவாய் கோட்டம், கடலாடி வட்டத்தில் இருக்கும் ஒரு ஊர் ஆகும்.

இவ்வூரில்தான் பிரசித்தி பெற்ற, மகான் சுல்தான் செய்யது இபுராகிம் பாதுசா நாயகம் அடங்கியுள்ள ஏர்வாடி தர்கா அமைந்துள்ளது. இந்த தர்காவில் நடக்கும் சந்தனக்கூடு விழாவானது இந்துக்கள் மற்றும் இசுலாமியர்களால் இணைந்து நடத்தப்படும் சமூக மத நல்லிணக்க விழாவாகும்.

அமைவிடம்
கீழக்கரை நகரில் இருந்து மேற்காக அன்னளவாக 10 கி.மீ. தூரத்திலும் இராமநாதபுரம் நகரில் இருந்து தென்மேற்காக 25 கி.மீ. தூரத்திலும் அமைந்துள்ளது.

நிர்வாக அலகு
மாவட்டம்: இராமநாதபுரம்
வருவாய் கோட்டம்: பரமகுடி 
வட்டம்: கீழக்கரை
வருவாய் கிராமம்: ஏர்வாடி
ஊராட்சி ஒன்றியம்: கடலாடி
ஊராட்சி மன்றம் (பஞ்சாயத்து): ஏர்வாடி

மேற்கோள்கள்

வெளியிணைப்பு
தமிழ்நாடு அரசு

இராமநாதபுரம் மாவட்டத்திலுள்ள கிராமங்கள்
தேனி மாவட்டப் பொது நூலகங்கள்

தேனி மாவட்டத்தில், தேனி மாவட்ட நூலக ஆணைக்குழுவின் கீழ்   ஒரு மாவட்ட மைய நூலகம் 70 கிளை நூலகம், 51 ஊர்ப்புற நூலகம் மற்றும் 22 பகுதிநேர நூலகம் என மொத்தம் 150 நூலகங்கள் செயல்பட்டு வருகின்றன..

நூலகப் பயன்பாடு
தேஊர்ப்புற ட்டத்திலுள்ள அனைத்த8ப் பொது நூலகங்களிலும் உள்ள நூல்கள் மற்றும் பயன்பாடுகள் குறித்த விபரங்கள் கீழ்காணும் அட்டவணையில் தரப்பட்டுள்ளன. (நாள்: 13-10-2010)

புரவலர்கள்
நூலகத்தில் ரூபாய் ஆயிரம் செலுத்துபவர்கள் நூலகப் புரவலர்களாகவும், ரூபாய் ஐந்து ஆயிரம் செலுத்துபவர்கள் பெரும் புரவலராகவும் சேர்த்துக் கொள்ளப்படுகின்றனர். தேனி மாவட்டத்தில் இதுவரை 1029 பேர் புரவலர்களாகவும், இரண்டு பேர் பெரும் புரவலர்களாகவும் சேர்ந்துள்ளனர்.

இவற்றையும் பார்க்க

தமிழ்நாடு அரசு நூலகங்கள்

 தேனி மாவட்டம்
தமிழ்நாட்டு நூலகங்கள்
கே. கருணாகரன்

கண்ணோத்து கருணாகரன் மாரார், சுருக்கமாக கே. கருணாகரன், (K Karunakaran, மலையாளம்:കെ. കരുണാകരന്) (பிறப்பு சூலை 5, 1918 - இறப்பு. டிசம்பர் 23 2010) இந்திய மாநிலம் கேரளத்தைச் சேர்ந்த ஓர் மூத்த காங்கிரசுத் தலைவரும் முன்னாள் கேரள முதலமைச்சரும் ஆவார். கேரள மாநில உள்துறை அமைச்சராகவும் நடுவண் அரசில் தொழில்துறை அமைச்சராகவும் பணியாற்றியவர். இந்திய விடுதலைப் போராட்டத்தில் பங்கெடுத்து பலமுறை சிறை சென்றுள்ள கருணாகரன் காங்கிரசின் பல தொழிலாளர் சங்கங்களிலும் தலைவராக இருந்துள்ளார். கேரள காங்கிரசு வட்டங்களில் அன்புடன் "தலைவர்" என்று அழைக்கப்படுபவர். தனது குடும்பத்தினருக்காக தனிச்சலுகை காட்டுவதாகவும் வாரிசு அரசியலை வளர்த்தெடுப்பதாகவும் இவர் மீது குற்றச்சாட்டு உண்டு.ஏ. கே. அந்தோணி முதல்வராக இருந்தபோது கட்சிக்கு எதிராக செயல்பட்டு கட்சித் தலைமையின் ஒழுங்கு நடவடிக்கைகளை ஏற்காது கட்சியிலிருந்து பிரிந்து "சனநாயக இந்திரா காங்கிரசு (கருணாகரன்)" என்ற தனிக்கட்சி துவங்கினார். பின்பு இந்திய தேசிய காங்கிரசில் மீண்டும் இணைந்தார்.

இளமை 
1918ஆம் ஆண்டு சூலை 5 அன்று ராமுண்ணி மாராருக்கும் கல்யாணி அம்மாளுக்கும் மகனாக கண்ணூரில் பிறந்தார். இராசாவின் உயர்நிலைப்பள்ளியில் மெட்ரிகுலேசன் படித்து திருச்சூர் கலைக் கல்லூரியில் இலக்கியமும் கணிதமும் பயின்றார்.

அரசியல் வாழ்வு 
இளமைக் காலத்தில் இந்திய விடுதலைப் போராட்டக் காலத்தில் அரசியல் வாழ்க்கையைத் துவங்கினார். கொச்சி பிரஜா மண்டலம் என்ற கட்சி தொண்டராக தொடங்கி திருச்சூர் நகராட்சி மன்ற உறுப்பினராக 1945 முதல் 1947 வரை பணியாற்றினார். 1952-53 காலத்தில் அமைந்த திருவாங்கூர்-கொச்சி சட்டப்பேரவையில் இந்திய தேசிய காங்கிரசின் பேரவை கட்சிக்கொறடாவாக பணியாற்றினார். காங்கிரசின் பேரவை கட்சித்தலைவராக நீண்ட காலம், 1967 முதல் 1995 வரை, இருந்த பெருமை இவருக்குண்டு. மையத்திலும் காங்கிரசு கட்சியின் செயற்குழுவில் நீண்ட காலம் இடம் பெற்றிருந்தார். சவகர்லால் நேரு குடும்பத்துடன், முக்கியமாக  இந்திரா காந்தி, ராஜீவ் காந்தி ஆகியோருடன் நெருக்கமாக இருந்தார். ராஜீவின் மறைவிற்குப் பிறகு பிரதமராகத் தகுந்தவரை பரிந்துரைப்பதில் இவரது பங்கு மிகுதியாக உண்டு.

நான்குமுறை (1977,1981-82,1982-87 & 1991-95) கேரள முதல்வராக பொறுப்பேற்றுள்ளார். கேரளத்தின் மிகவும் சர்ச்சைக்குட்பட்ட தலைவராக கருணாகரன் விளங்கினார். முதன்முறையாக மார்ச்சு 1977 அன்று பதவியேற்ற கருணாகரன் முந்தைய, நெருக்கடி காலத்தில், சி. அச்சுதானந்தன் அமைச்சரவையில் உள்துறை அமைச்சராகப் பணியாற்றியபோது எழுந்த "இராசன் கொலை வழக்கில்"  நீதிமன்றத்தின் குறைசுட்டும் குறிப்புகளையொட்டி ஏப்ரல் 1977ஆம் ஆண்டு பதவி விலகினார்.

மேற்கோள்கள் 
 [1] http://www.ahrchk.net/pub/mainfile.php/mof/ 
 [2] http://www.hindu.com/2006/04/14/stories/2006041415240400.htm 
 [3] http://kkarunakaran.org

வெளியிணைப்புகள் 
 (http://www.hindu.com/2006/02/07/stories/2006020708400400.htm 
 (http://www.my-kerala.com/n/a/arc1-2006.shtml )
 (http://ibnlive.in.com/news/congress-leader-karunakaran-in-hospital/105117-37.html )

 
 

 
 

 
 

கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
1918 பிறப்புகள்
2010 இறப்புகள்
கேரள முதலமைச்சர்கள்
12வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
திருவாங்கூர்-கொச்சி சட்டமன்ற உறுப்பினர்கள்
13வது மக்களவை உறுப்பினர்கள்
கீழ்வேளூர்

கீழ்வேளூர் (ஆங்கிலம்:Kilvelur) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், கீழ்வேலூர் வட்டம் மற்றும் கீழ்வேளூர் ஊராட்சி ஒன்றியம் ஆகியவற்றின் நிர்வாகத் தலைமையிடமும் பேரூராட்சியும் ஆகும். இவ்வூரில்  காவேரி ஆற்றின்  கிளையாறான ஓடம்போக்கி ஆறு பாய்கிறது. கீழ்வேளூர் நகரம் முந்தைய தஞ்சாவூர் மாவட்டத்தில்  ஒரு பகுதியாக இருந்தது.

அமைவிடம்
நாகப்பட்டினம் - திருச்சி நெடுஞ்சாலையில், நாகப்பட்டினம் நகரில் இருந்து மேற்கே 12 கி. மீ. தொலைவிலும், திருவாரூர் நகரில் இருந்து கிழக்கில் 13 கி. மீ. தொலைவிலும்  அமைந்த கீழ்வேளூர் பேரூராட்சியில் தொடருந்து நிலையம் உள்ளது.  இதனருகே திருவாரூர் 13 கிமீ; மயிலாடுதுறை 51 கிமீ; திருத்துறைப்பூண்டி 30 கிமீ தொலைவில் உள்ளது.

பேரூராட்சியின் அமைப்பு             
4 சகிமீ பரப்பும், 15 வார்டுகளும், 47 தெருக்களும்  கொண்ட இப்பேரூராட்சி  கீழ்வேளூர் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.

மக்கள் வகைப்பாடு
2011ம் ஆண்டின் மக்கள்தொகை கணக்கெடுப்பின் படி, 2151 வீடுகளும், 15 பேரூராட்சி மன்ற உறுப்ப்பினர்களும் கொண்ட கீழ்வேளூர் பேரூராட்சியின் மொத்த மக்கள்தொகை 8,272 ஆகும். அதில் ஆண்கள்  4,020 ஆகவும், பெண்கள் 4,252 ஆகவும் உள்ளனர். ஆறு வயதிற்குட்ட குழந்தைகள் 849 ஆகவுள்ளனர். பாலின விகிதம் ஆயிரம் ஆண்களுக்கு 1058 பெண்கள் வீதம் உள்ளனர். எழுத்தறிவு 89.82% ஆகும்.  மக்கள்தொகையில் இந்துக்கள் 89.87% ஆகவும், இசுலாமியர் 9.65% ஆகவும், கிறித்தவர்கள் 0.44% ஆகவும், பிறர் 0.05% ஆகவும் உள்ளனர்.

கிழ்வேளூர் புதிய சட்டமன்ற தொகுதியாக 2010ம் ஆண்டு அறிவிக்கப்பட்டது. 2011 சட்டமன்ற தேர்தலில் தமிழகத்திலேயே அதிக சதவீதத்தில் வாக்கு பதிவாகி உள்ளது (91.89%)

ஆதாரங்கள்

வெளி இணைப்புகள்
கீழ்வேளூர் பேரூராட்சியின் இணையதளம்

நாகப்பட்டினம் மாவட்டத்தில் உள்ள பேரூராட்சிகள்
தேனி மாவட்ட அரசு மருத்துவமனைகள்

தேனி மாவட்டத்தில் சுகாதாரப் பணிகளுக்காக அரசு மருத்துவமனைகள், ஆரம்பச் சுகாதார நிலையங்கள் போன்றவை மாவட்ட மருத்துவப் பணிகள் மற்றும் குடும்ப நல இணை இயக்குநர் அலுவலரின் கீழ் இயங்கி வருகின்றன.

மருத்துவக் கல்லூரி மருத்துவமனை
தேனியில் அரசு மருத்துவக் கல்லூரி மருத்துவமனை ஒன்று அமைக்கப்பட்டுள்ளது. இந்த மருத்துவக் கல்லூரியில் ஆண்டுக்கு 100 மாணவர்கள் வீதம் மருத்துவப் படிப்புக்காகச் சேர்த்துக் கொள்ளப்படுகின்றனர். இந்தக் கல்லூரி மருத்துவமனையில் மருத்துவப் படிப்புக்குத் தேவையான அனைத்து மருத்துவ வசதிகளும் செய்யப்பட்டுள்ளதால் தேனி மாவட்ட மக்கள் மட்டுமின்றி அருகிலுள்ள கேரள மாநிலத்தின் இடுக்கி மாவட்ட மக்களும் இம்மருத்துவமனைக்கு வந்து சிகிச்சை பெற்றுச் செல்கின்றனர்.

அரசு மருத்துவமனைகள்

தேனி மாவட்டத்தில் பெரியகுளத்தில் 260 படுக்கை வசதிகளைக் கொண்ட மாவட்டத் தலைமை மருத்துவமனை ஒன்றும், ஆண்டிபட்டியில் 32 படுக்கை வசதிகளும் , போடிநாயக்கனூரில் 50 படுக்கை வசதிகளும்,  உத்தமபாளையத்தில் 48 படுக்கை வசதிகளும் கொண்ட தாலுகா மருத்துவமனைகளும், கம்பத்தில் 74 படுக்கை வசதிகளும், சின்னமனூரில் 38 படுக்கை வசதிகளும் கொண்ட அரசு மருத்துவமனைகள் என்று மொத்தம் ஆறு அரசு மருத்துவமனைகள் அமைக்கப்பட்டுள்ளன.

ஆரம்பச் சுகாதார நிலையங்கள்

தேனி மாவட்டத்தில் முதன்மை ஆரம்பச் சுகாதார நிலையங்கள் 8, கூடுதல் ஆரம்பச் சுகாதார நிலையங்கள் 17 செயல்பட்டு வருகின்றன. இவை தவிர 162 துணைச் சுகாதார மையங்களும் அமைக்கப்பட்டுள்ளன.

மாவட்டக் காசநோய் மையம்

தேனி மாவட்டத்தில் காச நோய் மையம் ஒன்றும் அமைக்கப்பட்டு செயல்பட்டு வருகிறது.

தேனி மாவட்டம்
தமிழ்நாட்டு மருத்துவமனைகள்
தூங்காதே தம்பி தூங்காதே

தூங்காதே தம்பி தூங்காதே (Thoongathey Thambi Thoongathey) 1983ஆம் ஆண்டு வெளிவந்த தமிழ்த் திரைப்படமாகும். இப்படம் 4 கோடி ரூபாய் வசூலித்து சாதனை படைத்தது. நடிகைகள் ராதா, சுலக்சனா ஆகியோருடன் கமல்ஹாசன் இரட்டை வேடத்தில் நடித்த இத்திரைப்படம் எஸ். பி. முத்துராமன் இயக்கிய திரைப்படமாகும். ஏ. வி. எம் புரொடக்சன்சு தயாரித்த இத்திரைப்படம். கமல்ஹாசனின் சிறப்பான வெற்றித் திரைப்படங்களில் ஒன்றாகும்.

நடிகர்கள் 
 கமல்ஹாசன்
 ராதா
 சுலக்சனா
 ஜமுனா
 கே. ஏ. தங்கவேலு
 வி. கே. ராமசாமி
 வினு சக்ரவர்த்தி
 கவுண்டமணி
 ஜனகராஜ்
 செந்தாமரை
 பசி சத்யா
 பிந்து கோஷ்
 திலீப்
 குயிலி
 குண்டு கல்யாணம்
 மாஸ்டர் ஹாஜா ஷெரிப்
 குள்ளமணி
 டைப்பிஸ்ட் கோபு

பாடல்கள்  
இளையராஜா இசையமைத்த இப்படத்தில் இடம்பெற்ற பாடல்களை கவிஞர் வாலி எழுதியிருந்தார்.

மேற்கோள்கள்

வெளி இணைப்புகள் 
 

1983 தமிழ்த் திரைப்படங்கள்‎
கமல்ஹாசன் நடித்துள்ள திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
ராதா நடித்த திரைப்படங்கள்
வி. கே. ராமசாமி நடித்த திரைப்படங்கள்
கவுண்டமணி நடித்த திரைப்படங்கள்
எஸ். பி. முத்துராமன் இயக்கிய திரைப்படங்கள்
கே. ஏ. தங்கவேலு நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
ஜனகராஜ் நடித்த திரைப்படங்கள்
செந்தாமரை நடித்த திரைப்படங்கள்
செங்கதிர் (சிற்றிதழ்)

செங்கதிர் இலங்கையில் கிழக்கு மாகாணத்திலிருந்து வெளிவரும் கலை, இலக்கிய பண்பாட்டுப் பல்சுவை மாதாந்த இதழ்.

முதலாவது இதழ் 
2008ஆம் ஆண்டு சனவரி மாதம் (தி.வ. ஆண்டு 2039) வெளிவந்தது.

பணிக்கூற்று 
இலட்சியம் இல்லாமல் இலக்கியம் இல்லை.

நிர்வாகம் 
பிரதம ஆசிரியர்: செங்கதிரோன். துணை ஆசிரியர்: அன்பழகன் குருஸ், தலைமை அலுவலகம்: மட்டக்களப்பில் அமைந்துள்ளது.

சிறப்பு	 
ஈழத்து இலக்கிய சிற்றிதழ்கள் வரிசையில் தொடர்ச்சியாக வெளிவந்து கொண்டிருக்கும் செங்கதிர் ஈழத்தில் மட்டுமல்லாமல் புலம்பெயர் நாடுகளிலும் வாசிக்கப்பட்டு வருகின்றது.

அதிதிப் பக்கம் 
ஒவ்வொரு இதழிலும் கலை, இலக்கிய, பொருளாதார, அறிவியல் துறைகளில் முக்கியத்துவம் பெற்று விளங்கும் ஒவ்வொருவர் அறிமுகம் செய்யப்பட்டு வருகின்றனர்.

உள்ளடக்கம் 
நீத்தார் நினைவுகள். இலக்கிய கட்டுரைகள், சிறுகதைகள், கவிதைகள், புது எழுத்தாளர் அறிமுகம், பிரபலமான எழுத்தாளர்களின் எனக்குப் பிடித்தமதை, ஆய்வுக் கட்டுரைகள், இளங்கதிர்(இளையோர் பக்கம்), வாசகர் வட்டம், குறுக்கெழுத்துப் போட்டி, தேடல், நினைவிதைத் தோய்தல், நூல்வரவு, பூங்கதிர் (மகளிர் பக்கம்), இலக்கியச் சந்திப்புகள் போன்ற பல்வேறு அம்சங்களை உள்ளடக்கியதாக உள்ளது.

வெளி இணைப்புகள்
 நூலகத் திட்ட மின்னூல்களாக சில செங்கதிர் இதழ்கள்

ஈழத்து சஞ்சிகைகள்
முளைய விருத்தி

முளைய விருத்தி என்பது பெண், ஆண் பாலணுக்களான கருமுட்டையும், விந்தும் இணைந்து, கருக்கட்டல் நிகழ்ந்து உருவாகும் கருவணு வானது முளையமாக விருத்தியடைந்து, முதிர்கருவாக வளர்ச்சியடையும்வரை நிகழும் செயல்முறையைக் குறிக்கும். மனிதரில் இந்த முளைய விருத்தியானது கருக்கட்டல் நடந்து 8 ஆவது கிழமைவரை (அதாவது கருத்தரிப்பு காலத்தின் 10 ஆவது கிழமைவரை) நிகழும்.

படத்தொகுப்பு

மேற்கோள்கள்

கருவுறுதல்
தென்பெண்ணை ஆறு

தென்பெண்ணை ஆறு தென்னிந்தியாவின் முக்கியமான ஆறுகளில் ஒன்று. கர்நாடக மாநிலம் சிக்கபள்ளாபூர் மாவட்டத்தில் உள்ள நந்தி மலையில் (நந்தி துர்க்கம்) பெண்ணை ஆறாக  பிறந்து, 430 கிமீ தூரதம் பாய்ந்து, இறுதியில் தமிழ்நாட்டின் வங்காள விரிகுடாவில் கலக்கிறது.

தென்பெண்ணை ஆறு,  கர்நாடகா மாநிலத்தில் 112 கிமீ நீளத்திலும், தமிழ்நாட்டின் கிருஷ்ணகிரி, தருமபுரி மாவட்டங்களில் 180 கிமீ நீளத்திலும், திருவண்ணாமலை, வேலூர் மாவட்டங்களில் 34 கிமீ நீளத்திற்கும், விழுப்புரம் ,திருக்கோவிலூர் மற்றும் கடலூர் மாவட்டங்களில் 106 கிமீ நீளத்திற்குப் பாய்ந்து, இறுதியில் தமிழ்நாட்டின் கடலூர் அருகே வங்காள விரிகுடாவில் கலக்கிறது. 

இதன் நீர்ப்பிடிப்புப் பகுதி சுமார் 14,449 சதுர கி.மீ.2 ஆகும். மார்கண்ட நதி, பாம்பாறு, வன்னியாறு, கல்லாறு, கெடிலம் ஆறு முதலியன இதன் முக்கியத் துணையாறுகளாகும்.

நீர்த்தேக்க கட்டமைவுகள் 
ஓசூர் அருகே கெலவரப்பள்ளி நீர்தேக்கம், கிருட்டிணகிரி அணை, ஆங்கிலேயர் காலத்தில் கட்டப்பட்டுள்ள நெடுங்கல் அணை,  திருவண்ணாமலை மாவட்டத்தில் சாத்தனூர் அணை, சாத்தனூர் பிக்கப் அணை, விழுப்புரம் மாவட்டத்தில் திருக்கோயிலூர் அணை, எல்லீஸ் அணை, தளவானூர் தடுப்பணை, சொர்ணாவூர் அணை ஆகியவை தென்பெண்ணை ஆற்றின் குறுக்கே கட்டப்பட்ட நீர்த்தேக்க கட்டமைப்புகள் ஆகும்.

ஆற்றங்கரையில் அமைந்துள்ள ஊர்கள்
காவேரிப்பட்டிணம்,மஞ்சமேடு, இருமத்தூர், ஈச்சம்பாடி, அகரம், நெடுங்கல், தொண்டமானூர் அகரம், அனுமந்தீர்த்தம், நீப்பத்துறை, மூங்கில்துறைப்பட்டு, மணலூர்பேட்டை,திருக்கோவிலூர், மரகதபுரம், பேரங்கியூர், தளவானூர்,கண்டரக்கோட்டை, மேல்குமாரமங்கலம், சொர்ணாவூர்,மேல்பட்டாம்பாக்கம்,மற்றும்  கடலூர் ஆகும்.

மேற்கோள்கள்

கிருஷ்ணகிரி மாவட்ட ஆறுகள்
கர்நாடக ஆறுகள்
தருமபுரி மாவட்டத்தில் ஓடும் ஆறுகள்
விழுப்புரம் மாவட்ட ஆறுகள்
வேலூர் மாவட்ட ஆறுகள்
கடலூர் மாவட்ட ஆறுகள்
தென்பெண்ணை ஆறு
நொதிப்பு

நொதிப்பு அல்லது நொதித்தல் (Fermentation) என்பது காபோவைதரேட்டுக்களை அமிலம் அல்லது ஆல்ககோல் ஆக மாற்றும் செயல்முறையாகும். விளக்கமாகக் கூறுவதாயின் மதுவம் அல்லது நுரைமம் (yeast) என்னும் உயிரினத்தால் காபோவைதரேட்டு ஆல்ககோலாக மாறுவதும், சில பாக்டீரியாக்கள் சில உணவு வகைகளில் தொழிற்பட்டு இலக்டிக் அமிலம் உருவாவதும் நொதித்தல் என்னும் செயல்முறையாலாகும். இயற்கையாகவே பல உணவுகளில் குறிப்பிட்ட சாதகமான சூழ்நிலையில், இந்த நொதித்தல் செயல்முறை இருக்கின்ற போதிலும், நீண்டகாலமாக மனிதர்கள் தமது தேவைக்காக இந்த நொதித்தல் செயல்முறையைப் பயன்படுத்தி வந்திருக்கின்றனர். இந்த நொதித்தல் செயல்முறைக்கு ஆக்சிசன் அவசியமற்று இருப்பதுடன், இச்செயல்முறையின்போது காபனீரொட்சைட்டும் வெளியேற்றப்படும்.

இவ்வகை நொதிப்பானது சமையல், வைன் உற்பத்தி, பியர் உற்பத்தி, தேயிலை இலைகளை தேநீருக்காகப் பதப்படுத்தல் போன்ற செயல்முறைகளில் நடைபெறுகிறது.

இதையும் பார்க்கவும் 
 நொதியம்

மேற்கோள்கள்

நுண்ணுயிரியல்
 
ஊக்கியியல்
உணவு பதப்படுத்தல்
உணவு அறிவியல்
கோல்டா மேயர்

கோல்டா மபோவிச் (Golda Meir, மே 3, 1898 – டிசம்பர் 8, 1978) என்னும் இயற்பெயர் கொண்டவரும், 1917க்கும் 1956 ஆம் ஆண்டுக்கும் இடைப்பட்ட காலத்தில் கோல்டா மேயர்சன் என அறியப்பட்டவருமான கோல்டா மேயர் இசுரேலின் நான்காவது பிரதம மந்திரி ஆவார். தொழில் அமைச்சராகவும், வெளிநாட்டு அமைச்சராகவும் பணியாற்றிய பின்னர் 1969 ஆம் ஆண்டு மார்ச் மாதம் 17 ஆம் தேதி இசுரேலின் பிரதம மந்திரியாகத் தெரிவு செய்யப்பட்டார். இசுரேலில் பிரதம மந்திரி பதவிக்கு மக்களால் தெரிவு செய்யப்பட்ட முதல் பெண் இவர். உலகில் இவ்வாறான பதவி வகித்த பெண்களில் மூன்றாவது இடத்தில் இவர் உள்ளார். இங்கிலாந்தில் பிரதமராக இருந்த மார்கரெட் தாட்சர் "இரும்புப் பெண்" என அழைக்கப்படுவதற்குப் பல வருடங்களுக்கு முன்பே இசுரேல் அரசியலில் "இரும்புப் பெண்" என இவர் அழைக்கப்பட்டார். இசுரேலின் முன்னாள் பிரதமர் டேவிட் பென்-குரியன் இவரை "அரசின் மிகச் சிறந்த ஆண்" எனக் குறிப்பிட்டார். வலிமையான மன உறுதியும், நேரடியாகப் பேசும் பழக்கமும் கொண்ட இவரை யூத மக்களின் பாட்டி என்றனர்.

இசுரேலிய அரசியல்வாதிகள்
வரலாற்றில் பெண்கள்
1898 பிறப்புகள்
1978 இறப்புகள்
பெண் அரசுத் தலைவர்கள்
இசுரேலியப் பிரதமர்கள்
பெண் பிரதமர்கள்
என். வி. நடராசன்

என். வி. நடராசன் (சூன் 12, 1912 - ஆகத்து 3, 1975) ஒரு தமிழக அரசியல்வாதி மற்றும் திராவிட இயக்கத் தலைவர் ஆவார்.

அரசியல் 
நடராசன் 1938-49 காலகட்டத்தில் நீதிக்கட்சியின் (1944 முதல் திராவிடர் கழகம்) உறுப்பினராக இருந்தார். 1949ல் கா. ந. அண்ணாதுரை பெரியார் ஈ. வே. ராமசாமியுடன் ஏற்பட்ட கருத்துவேறுபாடுகள் காரணமாக தி.கவிலிருந்து வெளியேறி திராவிட முன்னேற்றக் கழகத்தை துவங்கிய போது அவருடன் சென்ற தலைவர்களுள் நடராசனும் ஒருவர். நடராசன் திமுகவின் ஐம்பெரும் தலைவர்களுள் ஒருவராகக் கருதப்பட்டார். (ஏனைய நால்வர் - அண்ணா, இரா. நெடுஞ்செழியன், கே. ஏ. மதியழகன், ஈ. வே. கி. சம்பத்). 1960 முதல் 1975 வரை திமுகவின் அமைப்புச் செயலாளராக பதவி வகித்தார்.

தேர்தல்
1957 மற்றும் 1962 சட்டமன்றத் தேர்தல்களில் பேசின் பிரிட்ஜ் தொகுதியில் திமுக சார்பாகப் போட்டியிட்டுத் தோல்வியடைந்தார். பின்னர் 1964ல் தமிழக சட்டமன்ற மேலவைக்குத் தெர்ந்தெடுக்கப்பட்டார். 1967ல் திமுக வென்று ஆட்சியமைத்த போது அண்ணாவின் அமைச்சரவையில் தொழிலாளர் மற்றும் பிற்படுத்தப்பட்டோர் நலத்துறை அமைச்சராகப் பதவியேற்றார். 1975ல் இறக்கும் வரை அப்பதவியில் நீடித்தார். அவரது மகன் என். வி. என். சோமு பிற்காலத்தில் திமுக சார்பாக இந்திய மக்களவைக்குத் தேர்ந்தெடுக்கப்பட்டார்.

கூடுதல் செய்திகள்
 தி.மு.க.வின் சென்னை மாவட்ட  செயலாளராக முதன் முதலில் இருந்தவர்.
 தி.மு.க.வின் சட்டத்திட்டங்களை உருவாக்குவதற்கு அமைக்கப்பட்ட சட்டத்திட்டத் திருத்தக் குழுவின் முதல் செயலாளர்.
 தி.மு.க.வில் மிக நீண்டகாலம் தலைமை நிலையச் செயலாளராக இருந்தவர்.
 ’திராவிடன்’ என்னும் இதழைத் தொடங்கி நடத்தினார்.
 இந்தி எதிர்ப்பு, விலைவாசி உயர்வு எதிர்ப்பு போன்ற பல போராட்டங்களில் கலந்து கொண்டு சிறை சென்றார்.

நூல்கள்
 நமது கடவுள்கள், 1952, பாண்டியன் பதிப்பகம், சென்னை 1

குடும்பம் 
இவர் புவனேஸ்வரி என்பவரை மணந்தார். இவர்களுக்கு சோமு என்னும் மகனும் இராணி என்னும் மகளும் பிறந்தனர்.  மகள் இராணிக்கும் ஞா.கலைச்செழியனுக்கும் கா. ந. அண்ணாதுரை தலைமையில் சென்னையில் 15-4-1956இல் திருமணம் நடைபெற்றது.

உசாத்துணை

1912 பிறப்புகள்
1975 இறப்புகள்
தமிழக முன்னாள் அமைச்சர்கள்
தமிழக சட்டமன்ற மேலவை உறுப்பினர்கள்
திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
தகவல்தொடர்பு நெறிமுறை

தகவல்தொடர்பு நெறிமுறை (communication protocol) என்பது, ஒரு கணினியிலிருந்து மற்றொரு கணினிக்கோ அல்லது பலதரப்பட்ட தகவல் தொடர்பு சாதனங்கள் எண்முறை (Digital) தகவல்களை பரிமாறம் செய்ய வரையறுக்கப் பெற்ற முறைகளாகும். தகவல் பரிமாற்றத்தின் போது ஏற்படும் தவறுகளை சரி செய்வதற்கான வரைவுகள் இந்த நெறிமுறைகளில் இருக்கும்.

இவற்றையும் பார்க்க 
 செயலி நிரலாக்க இடைமுகம்
 திறந்த அமைப்பு இடைப்பிணைப்புப் படிமம் (OSI)
 பரப்புகை கட்டுப்பாடு நெறிமுறை (TCP)
 மீயுரை பரிமாற்ற நெறிமுறை (HTTP)
 கோப்புப் பரிமாற்ற நெறிமுறை (FTP)
 இணையச் செய்தி அணுகு நெறிமுறை (IMAP)
 சிம்பிள் ஆப்ஜக்ட் ஆக்சஸ் புரோட்டாக்கால்

குறிப்புகள்

வெளி இணைப்புகள் 
 Javvin's Protocol Dictionary 
 Overview of protocols in telecontrol field with OSI Reference Model
 List of Data Communication Protocols 
 PDF-Chart showing the Protocols and the OSI reference layer
 Blog to discuss ideas about modeling and testing of communication protocols.

மேற்கோள்கள்

தகவல் தொடர்பு
ஓர்ன் ஆறு

ஓர்ன் ஆறு (Orne river) பிரான்சு நாட்டில் பாயும் ஆறுகளில் ஒன்று. பிரான்சின் வடமேற்கு நார்மாண்டிப் பகுதியில் அவுனோவ் (Aunou) பகுதியில் உருவாகி  ஆங்கிலக் கால்வாயில் கலக்கிறது. 170 கிமீ நீளமுள்ள இந்த ஆற்றின் முகத்துவாரத்தின் ஊயிஸ்டிரஹேம் என்ற துறைமுகம் அமைந்துள்ளது. ஓடான் இதன் கிளை ஆறாகும். ஓர்ன் என்ற பெயரில் லொரைன் பகுதியில் மோசெல் ஆற்றின் கிளை ஆறு உள்ளது.

மேற்கோள்கள்

வெளி இணைப்புகள் 

ஐரோப்பிய ஆறுகள்
பிரான்சு
மொகாலி

மொகாலி (பஞ்சாபி:ਮੋਹਾਲੀ,) சாகிப்ஜாதா அஜித்சிங் மாவட்டத்தின் தலைமையிடம் ஆகும். இது சண்டிகர் நகரை அடுத்துள்ள பஞ்சாப் மாநிலத்தின் 18வது மாவட்டமும் நகரமும் ஆகும். சீக்கியர்களின்  பத்தாவது குருவான குரு கோவிந்த் சிங்கின் மகன் சாகிப்ஜாடா அஜித்சிங்கின் நினைவில் பெயரிடப்பட்டுள்ளது. சண்டிகர், பஞ்ச்குலாவுடன் இந்நகரமும் இணைந்து சண்டிகர் மூநகர் அல்லது சண்டிகர் தலைநகர் வலயம் என அறியப்படுகிறது. முன்பு ரூப்நகர் மாவட்டத்தின் பகுதியாக இருந்த இந்நகர் தனி மாவட்டமாக அண்மைக்காலத்தில் பிரிக்கப்பட்டது. திட்டமிடப்பட்ட நகரம் என்றும் மொகாலி சிறப்பு பெற்றுள்ளது.

பின்னணி 
பஞ்சாப் மாநிலம் மூன்றாகப்  பிரிக்கப்பட்டபின்னும் பஞ்சாபின் தலைநகர் சண்டிகர் நடுவண் ஆட்சிப்பகுதியாக  ஆனபின்னரும் 1966ஆம் ஆண்டின் இறுதியில் மொகாலி வடிவமைக்கப்பட்டது. சண்டிகர் நகரின் மேற்குப்பகுதியை ஒட்டியிருந்த மொகாலி, சண்டிகர் நகர வடிவமைப்பின் நீட்சியாக உருவாக்கப்பட்டது. துவக்கத்தில் கட்டம் VII வரையே திட்டமிடப்பட்டிருந்தது. நகரின் விரைவான வளர்ச்சியினால் 1980களின் பின்பகுதியில் மேலும் கட்டமைக்கப்பட்டது. 2006ஆம் ஆண்டு கணக்கெடுப்பின்படி மக்கள்தொகை 200,000 ஆக இருந்தது. இங்கு பல தகவல் தொழில்நுட்ப நிறுவனங்கள் தங்கள் தயாரிப்பு மற்றும் அயலாக்க கட்டமைப்புகளை உருவாக்கியுள்ளன. 

சண்டிகரின் கிழக்கே உள்ள பஞ்ச்குலா நகர் அரியானா மாநிலத்தில் உள்ளது. மொகாலி, சண்டிகர், பஞ்ச்குலா வெவ்வேறு நிர்வாகங்களில் இருப்பினும் நிலப்பகுதிகள் இணைந்த பெருநகர் "சண்டிகர் மூநகர்" என வழங்கப்படுகிறது.

துடுப்பாட்ட விளையாட்டரங்கம் 

1992ஆம் ஆண்டு பஞ்சாப் துடுப்பாட்ட சங்கம் (PCA) அதிநவீன வசதிகளுடன் மொகாலியின் சேறானப் பகுதியொன்றில் துடுப்பாட்ட  விளையாட்டரங்க வளாகம் ஒன்று அமைக்கத் திட்டமிட்டது. இங்கு துடுப்பாட்ட விளையாட்டுத் திடலைத் தவிர உள்ளரங்க/வெளியரங்கப் பயிற்சித் திடல்கள், நீச்சல் வளாகம், டென்னிசு ஆடுகளங்கள், உயற்பயிற்சி அரங்கம், நூலகம்,மதுவசதியுடன் கூடிய உணவகங்கள் என ஓர் பெரும் திட்டத்ததிற்கான கட்டமைப்பில் பெருமளவு செலவு செய்தது. பஞ்சாபின் பெரும்பாலான துடுப்பாட்ட வீரர்கள் இங்குதான் பயிற்சி செய்கின்றனர். அவர்களில் சிலர்: யுவராஜ் சிங், ஹர்பஜன் சிங்,தினேஷ் மோங்கியா, மன்பிரீத் கோனி மற்றும் பஞ்சாப் துடுப்பாட்ட அணி.

மேற்கோள்கள்

வெளியிணைப்புகள் 

பஞ்சாப் (இந்தியா) மாநிலத்திலுள்ள ஊர்களும் நகரங்களும்
மொகாலி மாவட்டம்
சாகிப்ஜாதா அஜித்  சிங் நகர் மாவட்டம்
ஒருங்கிணைந்த பண்ணை முறை

ஒருங்கிணைந்த பண்ணை முறை (Integrated production) என்பது இயற்கை மூலவளங்களைப் பயன்படுத்துவதன் மூலம், மாசுபடுத்தும் உள்ளீடுகளைத் தவிர்த்து, அவற்றை சீராக்கும் இயங்குமுறைகளால் பிரதியீடு செய்து, தரமான உணவுற்பத்தியை உருவாக்கி, பேண்தகு விவசாயத்தை உறுதிப்படுத்தும் பண்ணை நிர்வாக முறையாகும். இம்முறையில் சூழல் பாதுகாப்பு, இலாபத்தைப் பேணல், சமூகத் தேவைகள் என்பவை கருத்தில் கொள்ளப்பட்டு உயிரியல், தொழினுட்பம், வேதியியல் முறைகளுக்கிடையே ஒரு சமநிலை பேணப்படும். இம்முறை மூலம், மண்ணின் வளம், சூழல் வேறுபாடு என்பன பேணிப் பாதுகாக்கப்படும்

மேற்கோள்கள்

வேளாண்மை
நில மேலாண்மை
தமிழ் குறும்பட விழாக்கள்

டொராண்டோ தமிழ் சர்வதேச திரைப்பட விழா
 விம்பர்ம் சர்வதேச தமிழ் குறுந்திரைப்பட விழா
 சர்வதேச தமிழ் குறுந்திரைப்பட விழா (கனடா)
 சர்வதேச தமிழ் குறுந்திரைப்பட விழா (பிரான்சு)
 உலக தமிழ் குறும்பட - ஆவணப்பட போட்டியும் விழாவும்
 நோர்வே தமிழ்த் திரைப்பட விழா

தமிழ் குறும்பட விழாக்கள்
1992 துடுப்பாட்ட உலகக்கிண்ணம்

1992 துடுப்பாட்ட உலகக் கிண்ணம் (1992 Cricket World Cup, கிரிக்கெட் உலகக்கோப்பை 1992) என்பது ஒருநாள் பன்னாட்டுத் துடுப்பாட்டப் போட்டிகளின் ஐந்தாவது உலகக் கிண்ணத்துக்கான போட்டியாகும். இக்கிண்ணம் பென்சன் அன்ட் எட்ஜசு கிண்ணம் என அழைக்கப்படுகின்றது. இப்போட்டிகள் 1992 பெப்ரவரி 22 முதல் மார்ச் 25 வரை ஆத்திரேலியா, நியூசிலாந்து ஆகிய நாடுகளில் இடம்பெற்றது. இதில் தேர்வு அணிகளான இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து, இலங்கை, தென்னாப்பிரிக்கா ஆகியவற்றுடன், சிம்பாப்வே அணியும் பங்குபற்றின. இதில் முதல் முறையாக இனவொதுக்கல் சர்ச்சை காரணமாக தடைக்கு உள்ளாகி இருந்த தென்னாப்பிரிக்க அணி கலந்து கொண்டது. மெல்பேர்ணில் நடைபெற்ற இறுதிப் போட்டியில் இம்ரான் கான் தலைமையிலான பாக்கித்தான் அணி இங்கிலாந்து அணியை 22 ஓட்டங்களால் வெற்றி பெற்று முதல் தடவையாக உலகக் கிண்ணத்தைப் பெற்றுக் கொண்டது.

புதிய அம்சங்கள் 
   பகல், இரவு ஆட்டம் நடைபெற்றமை, 
   வீரர்கள் நிற ஆடைகளை அணிந்தமை, 
   வெள்ளை நிற பந்து பயன்படுத்தப்பட்டமை, 
   நடுவிக்கட்டில் டீ.வி. கமரா இணைக்கப்பட்டமை, 
   கருப்பு நிற பக்க ஸ்கிரீன் பொருத்தப்பட்டமை.

அணிகளுக்குத் தலைமை 
ஒவ்வொரு அணிகளுக்கும் தலைமை தாங்கியவர்களின் விவரம் பின்வருமாறு

   அரவிந்த டி சில்வா (இலங்கை),
   முகமது அசாருதீன் (இந்தியா), 
   இம்ரான் கான் (பாக்கிஸ்தான்), 
   கிரகாம் கூச் (இங்கிலாந்து),
   அலன் போடர் (அவுஸ்திரேலியா),
   கெப்லர் வெசல்ஸ் (தெ.ஆபிரிக்கா),
   இரிச்சி ரிச்சார்ட்சன் (மே.இ.அணி),
   மார்ட்டின் குரோ (நியுசிலாந்து), 
  டேவிட் ஹாட்டன் (சிம்பாபே) .

தொடர் சுழல் முறை

புள்ளி விபரங்கள்

ஆட்ட முடிவுகள்

இறுதிப் போட்டி 

1992 உலக்கிண்ண போட்டித் தொடரின் இறுதிப்போட்டி மெல்போனில் பகல், இரவு ஆட்டமாக நடைபெற்றது.

முதலில் துடுப்பெடுத்தாடிய பாக்கிஸ்தான் அணி 2 விக்கட் இழப்புக்கு 24 ஓட்டங்களைப் பெற்றிருந்த நிலையில் ஜாவிட்மீயண்டாட் (58) இம்ரான்கான் (72) பாக்கிஸ்தான் அணியில் உறுதிநிலைக்கு வழி வகுத்தனர். இவர்களைத் தொடர்ந்து இன் சமாம் உல்ஹக் (42) வசீம்அக்ரம் (33) இருவரும் இணைந்து 6 ஓவர்களுக்குள் 52 ஓட்டங்களைப் பெற்றுக் கொடுத்தனர். இறுதியில் பாக்கிஸ்தான் அணி 6 விக்கட் இழப்புக்கு 249 ஓட்டங்களைப் பெற்றுக் கொண்டது.

இங்கிலாந்தின் துடுப்பாட்டம் ஆரம்பமானவுடன் இயன்பொத்தம் ஆட்டமிழந்து அணிக்குப் பேரிழப்பாகியது. முஸ்டாக் அஹ்மத்தின் (3 - 42) பந்துவீச்சினை முகம் கொடுக்க சிரமப்பட்ட இங்கிலாந்து அணியினர் 3 விக்கட்டுக்களை வேகமாக இழந்தனர். நீல் பெயாபிரதர் 62 ஓட்டங்களையும், அலன்லேம்ப் 31 ஓட்டங்களையும் பெற்றுக் கொண்டனர்.

இறுதியில் இங்கிலாந்து அணியினரால் சகல விக்கட்டுக்களையும் இழந்து 227 ஓட்டங்களையே பெறமுடிந்தது. இப்போட்டியில் பாக்கிஸ்தான் அணி 22 ஓட்டங்களினால் வெற்றியீட்டி  ஐந்தாவது உலகக்கிண்ணத்தைச் சுவீகரித்துக் கொண்டது. (மூன்று முறையும் இறுதியாட்டத்திற்கு தெரிவான இங்கிலாந்தினால் கிண்ணத்தினை வெல்ல முடியாதமை துரதிர்ஸ்டமாகும்.)

போட்டியில் 33 ஓட்டங்களைப் பெற்று, 49 ஓட்டங்களுக்கு 3 விக்கட்டுக்களை கைப்பற்றிய வசீம் அக்ரம் சிறப்பாட்டக்காரராகத் தெரிவானார். இப்போட்டித் தொடரின் வீரராக அவுஸ்திரேலியா வீரர் மார்டின் குரோ தெரிவானார்.

சான்றுகள்

வெளி இணைப்புகள் 
 Wills World Cup நினைவுகள்- 1996  - புன்னியாமீன்

துடுப்பாட்ட உலகக்கிண்ணம்
1992 நிகழ்வுகள்
ஆத்திரேலியாவில் துடுப்பாட்டம்
நியூசிலாந்தில் விளையாட்டு
மாக்கேடா

மாக்கேடா (Makeda) அல்லது சேபாவின் அரசி (எபிரேயம்:מלכת שבא, அரபு மொழி:ملكة سبأ) பழங்கால இராச்சியமான சேபாவினை ஆட்சி செய்த அரசியாவார். வரலாற்றில், எபிரேய விவிலியம், புதிய ஏற்பாடு, குரான், யாமன் மற்றும் எத்தியோப்பிய வரலாறு, ஜொசீபஸ், யோரூபா முதலியவைகளில் இவர் குறிப்பிடப்படுகின்றார். குரானில் அபேசா என்று அறியப்படுகிறார். இவர் ஆட்சி புரிந்த அரசியாக கருதப்பட்டாலும், இதற்கான வரலாற்றுச் சான்று எங்கும் இல்லை. அரசரின் துணைவியாகவும் இருந்திருக்கலாம். இவரது இராச்சியம் தற்கால ஏமன் அல்லது எத்தியோப்பியாவாக இருக்கலாம் எனக் கருதப்படுகிறது.

விவிலியத்தில் 
சாலமனின் செல்வச்செழிப்பையும் புகழையும் அறிவுகூர்மையையும் அறிந்து செபாவின் அரசி பெரும் கூட்டமாக தன்னிடம் உள்ள நறுமண சமையல் பொருட்கள், தங்கம், விலையுயர் கற்கள் இவற்றுடன் அவனிடம் வந்து தனது மனதைத் திறந்து பேசுகிறாள்:(1 Kings 10:2).

அவள் கேட்ட அனைத்துக் கேள்விகளுக்கும் சாலமன் பதிலளிக்கிறான்; அவளது விடுகதைகளையும் புதிர்களையும் சரியான அறிவோடு சுவையாக மறுமொழிகிறான்; கனிவாக பழகுகிறான். அவனது போக்கால் கவரப்பட்டு சேபாவின் அரசி தான் கொண்டுவந்த உயர்ந்த சமையல் சேர்க்கைகள், தங்கம் மற்றும் வைடூரியக் கற்களை அவனுக்குப் பரிசாக அளிக்கிறாள்(1 Kings 10:10). அதற்கு தகுந்தமுறையில் எதிர்பரிசுகளை சாலமன் தருகிறான் (1 Kings 10:13).

எத்தியோப்பிய வடிவம் 

எத்தியோப்பியாவின் அரசவம்சம் சாலமன் அரசருக்கும் செபா அரசிக்கும் பிறந்த மகனிடமிருந்து துவங்குவதாக கூறுகிறது. செபாவின் அரசி மாக்கேடா  (Makeda) என்று எத்தியோப்பியாவில் அழைக்கப்படுகிறார்.

மேற்கோள்கள்

வெளியிணைப்புகள் 
 BBC history of Queen Sheba
 More information on Queen Sheba 

வரலாற்றில் பெண்கள்
அரசிகள்
எபிரேய விவிலியத்தில் பெண்கள்
கிரஃகாம் கிரீன்

கிரஃகாம் கிரீன் (கிரஹாம் க்ரீன், Graham Greene; அக்டோபர் 2, 1904 – ஏப்ரல் 3, 1991) ஐக்கிய இராச்சியத்தை சேர்ந்த ஒரு ஆங்கில எழுத்தாளர், நாடகாசிரியர் மற்றும் இலக்கிய விமர்சகர். நன்மை, தீமை என்று தெளிவாக வரையறுக்காமல், தெளிவற்ற அறநிலையைக் களமாகக் கொண்டு கிரீன் எழுதிய புதினங்கள் உலகப் புகழ் பெற்றவை. இவரது பல புதினங்கள் உலகின் தலை சிறந்த ஆங்கில புதினங்கள் வரிசையில் இடம் பெற்றுள்ளன. கிரீனின் படைப்புகளில் ரோமன் கத்தோலிக்கம், அமெரிக்க எதிர்ப்பு, இடதுசாரி சிந்தனைகள் மிகுந்து காணப்படுகின்றன.

குறிப்பிடத்தக்க படைப்புகள்
பிரைட்டன் ராக்
தி பவர் அண்ட் தி குளோரி
தி ஹார்ட் ஆஃப் தி மேட்டர்
தி எண்ட் அஃப் தி அஃபையர்
தி கான்ஃபிடன்சியல் ஏஜண்ட்
தி தர்ட் மேன்
அவர் மேன் இன் ஹவானா
தி ஹியூமன் ஃபாக்டர்

மேற்கோள்கள்

ஆங்கில எழுத்தாளர்கள்
பிரித்தானிய எழுத்தாளர்கள்
1904 பிறப்புகள்
1991 இறப்புகள்
முறுக்கு

முறுக்கு என்பது உளுந்து மாவு, அரிசிமாவு, கலந்து உருவாக்கப்படும் ஒரு பலகாரம் ஆகும்.

காரணப்பெயர் 
முறுக்கிய நிலையில் அச்சு மூலம் பிழியப்படுவதால் முறுக்கு எனப்படுகிறது.

செயல் முறை 
இந்த மாவுடன் எள், ஓமம், நெய் அல்லது டால்டா அல்லது தேங்காய்ப் பால் போன்றவை கலந்து சிறிது கெட்டியாகப் பிசைந்து முறுக்குக்கான அச்சில் இட்டு பிழிந்து எடுக்கின்றனர். அதன் பிறகு வாணலியில் எண்ணெய் ஊற்றிச் சுட வைத்து அந்த எண்ணெயில் பிழிந்து வைத்த முறுக்கைப் பொரித்து எடுப்பர். இது தமிழர்களின் உணவுப் பொருட்களில் விரும்பி உண்ணப்படும் முதன்மைச் சிற்றுண்டிகளுள் ஒன்றாகும்.

பெயர் பெற்ற ஊர் 
மணப்பாறையில் தேங்காய்ப்பால் சேர்த்துச் செய்யும் அரிசி முறுக்கு பெயர் பெற்றது.

வகைகள் 
அச்சு முறுக்கு
கை முறுக்கு
தேன்குழல் முறுக்கு
தேங்காய்ப்பால் முறுக்கு
நெய் முறுக்கு
ஜவ்வரிசி முறுக்கு
பூண்டு முறுக்கு
கார முறுக்கு

பரவல் 
முறுக்கு பிற தென்னிந்திய மாநிலங்களிலும் இந்தியா தவிர இலங்கை, மலேசியா போன்ற நாடுகளிலும் பரவலாக வாழும் தமிழர்களாலும் விரும்பி உண்ணப்படுகிறது.

சான்றுகள் 
2 முறுக்கு செய்முறை 

தமிழர் உணவுகள்
தின்பண்டங்கள்
வெள்ளு ரொட்டி

வெள்ளு ரொட்டி என்பது தமிழர் சமையலில் இடம்பெறும் ஒரு பலகாரம் ஆகும். இது அரிசிமா, அரிசிக்குறுநால், தேங்காய்ப்பால் கலந்து பதமாகக் குழைந்து தட்டி எண்ணெயில் சுட்டுச் செய்யப்படுகிறது. சிறப்பு விழாக்களில் இந்தப் பலகாரம் பெரிதும் செய்து பகிரப்படும்.

வெளியிணைப்புகள்
 ஈகரை தமிழ் களஞ்சியம்

தமிழர் உணவுகள்
சிற்றுண்டிகள்
கேசரி

கேசரி என்பது இந்திய இனிப்பு வகை உணவு ஆகும். இது கருநாடகாவை தாயகமாகக் கொண்டது. 

கேசரியில் பல வகைகள் உள்ளன. அவற்றுள் அன்னாசி கேசரி தேங்காய் கேசரி அரிசிக் கேசரி. என்பன குறிப்பிடத்தக்கன.

செய் முறை 
 ரவையை நெய்யில் வறுத்து எடுத்து வைக்கவும்.
 தண்ணீரைக் கொதிக்க வைத்து, கேசரித் தூளைக் கலக்கவும்.  
 ரவையை மெதுவாகக் கொட்டவும். நெய், சீனியையும், முந்திரிப் பருப்பு ஆகியவற்றைச் சேர்க்கவும். 
 இந்தக் கலவை பாத்திரத்தின் அடியில் கெட்டிப்பிடித்து விடாமல் கலக்கிக் கொண்டே இருக்கவும்
 கலவை இறுகியவுடன் ஒரு பாத்திரத்தில் பரப்பி வைக்கவும்.
 தேவைக்கேற்ப எடுத்துப் பறிமாறலாம்.

உசாத்துணை 

தமிழர் உணவுகள்
சிற்றுண்டி உணவுகள்
புலிப்பல் தாலி

புலிப்பல் தாலி என்பது மிகவும் பழைய காலத்திலிருந்தே தமிழ் மக்களிடையே புழக்கத்தில் இருந்த கழுத்தில் அணியும் ஒரு வகை அணிகலன் ஆகும். ஆண், பெண் இரு பாலாரும் இதனை அணிந்திருந்தனர் என்பது பண்டைத்தமிழ் இலக்கியங்களில் இருந்து தெரியவருகிறது. அகநானூறு, புறநானூறு, குறுந்தொகை, சிலப்பதிகாரம் போன்ற இலக்கியங்களில் புலிப்பல் தாலியைப் பற்றிய குறிப்புகள் காணப்படுகின்றன.

அமைப்பு
கைவினைப் பொருட்களைச் செய்வதற்கான தொழினுட்பம் வளர்ச்சியடையாத காலத்தில் மரஞ்செடிகள், விலங்குகள், மற்றும் பிற இயற்கைப் பொருள்களையே அணிகலன்களாக்கி மக்கள் அணிந்தனர். இந்த வகையில் ஆதிமனிதர் தாம் வேட்டையாடிய சில விலங்குகளின் எலும்புகள், பற்கள், நகங்கள் போன்றவற்றை அணிகலன்களாக்கி அணிந்தமை பற்றி அறிய முடிகிறது. தமிழகத்திலும் புலியின் பல், புலி நகம் என்பன அணிகலன்களில் பயன்பட்டன எனலாம். இன்றும் மஞ்சளை நூலில் கட்டிக் கழுத்தில் அணிந்துகொள்வதைக் காணலாம். அதுபோன்றே தொடக்க காலங்களில் புலியின் பல்லை நூல் போன்ற இழைகளில் கட்டிக் கழுத்தில் அணிந்திருக்கக்கூடும். பொன்னொடு புலிப்பல் கோத்த புலம்புமணித் தாலி எனும் அகநானூற்று வரி மூலம் பிற்காலத்தில் பொன், வெள்ளி போன்ற உலோகங்களினாலும், பலவகை மணிகளைக் (இரத்தினங்கள்) கொண்டும் செய்யப்பட்ட கழுத்தணிகளில் புலிப் பல்லையும் கோர்த்து அணிந்தமை தெரிய வருகிறது.

நோக்கம்
தெய்வம் ஏறப்பெற்ற சாலினி என்பவளை கொற்றவை போல் அலங்காரம் செய்தபோது, எயினர் குடியினர் அவளுக்குப் புலிப்பல் தாலியையும் அணிவித்ததாகச் சிலப்பதிகாரம் கூறுகிறது. மறவராகிய எயினர்களுக்குத் தெய்வமும் அவர்களுக்கு வெற்றி தருபவளுமாகக் கருதப்பட்ட கோற்றவையின் அணிகலன்களுள் ஒன்றாகக் கூறப்பட்டமையால் புலிப்பல் தாலி ஒரு வீரத்தின் சின்னம் என்னும் கருத்துக்கும் வித்திடுகிறது. மேற்படி புலிப்பல் தாலியைப் பற்றிக் குறிப்பிடும்போது, "அஞ்சாமையுடைய வலிய புலியின் வாயைப் பிளந்து பெற்ற வெண் பற்களை ஒழுங்கான மாலையாகக் கோத்த புலிப்பல் தாலி" என்னும் பொருள்படும்படியாக மறங்கொள் வரிப்புலி வாய்பிளந்து பெற்ற மாலை வெண்பல் தாலி நிரை பூட்டி என்கிறது சிலப்பதிகாரம். இது வீரச்செயல் மூலம் தாலிக்கான புலிப்பல் பெறப்பட்டதைக் காட்டுகிறது. பெரும்பாலும் குறிஞ்சி நிலத்தைச் சேர்ந்த வேட்டுவர்களே தமது பிள்ளைகளுக்குப் புலிப்பல் தாலி அணிவித்தது சங்க இலக்கியங்களிலிருந்தும் தெளிவாகிறது. ஆனால், சிறுவரும், சிறுமியரும் புலிப்பல் தாலி அணிந்தமையால் இது அணிபவரின் வீரத்தின் சின்னமாக அணியப்பட்டதாகத் தெரியவில்லை. மறக் குலத்தின் வழிவந்தவர்கள் என்பதைக் காட்டுவதற்காகச் சிறுவர்கள் இதை அணியும் வழக்கம் இருந்திருக்கலாம். எனினும் இயற்கைக் கூறுகளினதும், தீய சக்திகளினதும் பாதிப்புக்களிலிருந்து காத்துக் கொள்வதற்காகவே புலிப்பல் தாலி அணியப்பட்டது என்று கருதப்படுகிறது. இவ்வழக்கமே பிற்காலத்தில் ஐம்படைத் தாலியாக வளர்ச்சியடைந்தது என்ற கருத்தும் உண்டு.

குறிப்புகள்

உசாத்துணைகள்
 காந்தி, க., தமிழர் பழக்க வழக்கங்களும் நம்பிக்கைகளும், உலகத் தமிழாராய்ச்சி நிறுவனம், சென்னை. 2008.
 புலியூர்க் கேசிகன் (தெளிவுரை), அகநானூறு - களிற்றியானை நிரை, பாரி நிலையம், சென்னை. 2002 (முதற் பதிப்பு 1960)
 சிறீ சந்திரன், ஜெ., ''சிலப்பதிகாரம் மூலமும் தெளிவுரையும்", வர்த்தமானன் பதிப்பகம், சென்னை. 2001.

தமிழர் அணிகலன்கள்
துடுப்பதி

துடுப்பதி (மலையாளம்: തുടുപ്പതി) ஒரு தமிழக கிராமமாகும். இது ஈரோடு மாவட்டத்தில் பெருந்துறை தாலூகாவில் அமைந்துள்ளது. இந்த பகுதி பழமை வாய்ந்தது.

புவியியல் மாற்றும் வெள்ளாமை
இவ்வூர் தெக்கன் பீடபூமியின் மேல் அமைந்துள்ள காரணத்தால் செம்மண்ணுடன் நிலம் தெளியும். இச்செம்மண் அரிசி, தேங்காய், மற்றும் சோளம் விளையவைக்க சிறப்பாக உதவுகிறது. ஆங்காங்கே சில கரிசல் மண் நிலங்கள் உள்ளன. இவ்விடங்களில் பருத்தி விளைவிக்கப்படுகின்றது. எல்லாவற்றினும் மேலாக ஊரின் தென் பகுதிகளில் வட பகுதியை விட வெப்பம் சற்று அதிகமாகவே இருக்கும்.

வானிலை
இங்கு வானிலை மிகவும் நொய்மையானது. கோடை மாதங்களாகிய மார்ச் மற்றும் ஏப்ரலில் வெப்பநிலை 360 செல்சியசைத் தொடும். மே மாதத்தில் வெப்பநிலை கீழே இறங்கத் துவங்கும். அப்பொழுது 330 முதல் 30 வரை வெப்பம் பதிவாகும். மேவில் வெய்யிலின் தாக்கம் குறைந்து விடும் காரணம், தென் மேற்கு பருவ மழைக்காற்று வெகுவாக வீசத் துவங்கும். முன்னிலையுதிர்காலத்தில் வட கிழக்கு மழை மிகுந்து பெய்யும். குளிர்காலம் மிகவும் குளிராக இருக்கும். வெப்பமானி 20 டிகிரி முதல் 10 டிகிரி வரை பதிவெடுக்கும். இதற்கான முதன்மை பொருட்டு என்னவென்றால் ஈரோடு மாவட்டமே மேற்குதொடர்ச்சி மலைகளால் சூழப்பட்டுள்ளது, அதற்காக கேரளத்தை இங்கு வளர்க்காதளா மரங்கள் இல்லை. சில சூடு நாட்களில் ”வெப்பம் தூக்கி மழை” பெய்யும்.

ஈரோடு மாவட்டத்திலுள்ள கிராமங்கள்
மிஸ் கமலா

மிஸ் கமலா 1936 ஆம் ஆண்டு வெளிவந்த தமிழ்த் திரைப்படமாகும். டி. பி. ராஜலட்சுமி முக்கிய பாத்திரத்தில் நடித்த இத்திரைப்படத்தின் கதையை அவரே எழுதி இயக்கினார்.

இத்திரைப்படத்தில் இடம்பெற்ற ஒரு பாடல் காட்சியில் டி. என். ராஜரத்தினம் பிள்ளை நாதசுவரம் வாசிக்கிறார். தோடி ராகத்தில் ராகம், தானம், பல்லவியும், நன்னு விடிச்சி என்ற கீர்த்தனையை ரிட்டிகவுலா ராகத்திலும் வாசித்திருக்கிறார்.

உப தகவல் 
1930 களின் பிரபல நாடக நடிகையும், முதல் பேசும் (காளிதாஸ்) பட நாயகியுமான டி. பி. ராஜலட்சுமி, 5 ஆண்டுகளில் தானே கதை வசனம் எழுதி நடித்து தயாரித்து இயக்கிய படமாகும். மேலும், டி. பி. ராஜலட்சுமி  முதல் பெண் இயக்குநர் என்ற பெருமையை பெற்ற பெயரும் இவருக்கு உண்டு.

குறிப்புகள்

1936 தமிழ்த் திரைப்படங்கள்
இந்தியத் தமிழ்த் திரைப்படங்கள்
மதுரை வீரன் (1939 திரைப்படம்)

மதுரை வீரன் 1939-ஆம் ஆண்டு வெளிவந்த தமிழ்த் திரைப்படமாகும். பி. வி. ராவ் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, டி. பி. ராஜலட்சுமி மற்றும் பலர் நடித்திருந்தனர்.

பாடல்கள் 
பாடல்கள் அனைத்தையும் டி. பி. ராஜலட்சுமி, வி. ஏ. செல்லப்பா ஆகியோர் பாடினர்.

ஆசை வச்சேன் உன் மேலே நான்... (பாடல்: டி. பி. ராஜலட்சுமி, இசை: டி. பி. ராஜகோபாலன், பாடியவர்கள்: டி. பி. ராஜலட்சுமி, வி. ஏ. செல்லப்பா
ஆத்தோரம் ஆலமரத்திலே
என்ன புதுமை
ஐயோ ஐயோ மகராசிமார்களே

மேற்கோள்கள் 

1939 தமிழ்த் திரைப்படங்கள்
இந்தியத் தமிழ்த் திரைப்படங்கள்
மேரி உல்சுடன்கிராஃப்ட்

மேரி உல்சுடன்கிராஃப்ட்  (Mary Wollstonecraft) (ஏப்ரல் 27, 1759 – செப்டம்பர் 10, 1797) ஓர் ஆங்கில மெய்யியலாளர் மற்றும் துவக்க கால பெண்ணிய ஆர்வலர்.சிறுவர்களுக்கான நூல் ஒன்றையும் எழுதியுள்ளார். அவரது இரு புகழ்பெற்ற நூல்கள்: பிரெஞ்சுப் புரட்சிக்கு எதிர்வினையாக மனிதர்களின் உரிமைகளுக்கு நியாயப்படுத்துதல் - A Vindication of the Rights of Man (1790) மற்றும் பெண்களின் சம உரிமைகளுக்காக பெண்களின் உரிமைகளுக்கு நியாயப்படுத்துதல் - A Vindication of the Rights of Woman (1792). பொது வாழ்வில் இருவரும் சமமாக போராட வசதியாக சிறுவர், சிறுமியர் இருவருக்கும் சமமான கல்வி கொடுக்கப்பட வேண்டும் என்று வற்புறுத்தினார்.

உல்சுடன்கிராஃப்ட் மெய்யியலாளர் வில்லியம் காட்வினைத் திருமணம் செய்திருந்தார்.அவரது மகள் மேரி உல்சுடன்கிராஃப்ட் காட்வின் என்ற மேரி ஷெல்லியும் சிறந்த எழுத்தாளர். பயமூட்டும் புதினமான பிராங்கென்ஸ்டைனை எழுதியவர்.

மேற்கோள்கள்

ஆங்கில எழுத்தாளர் பற்றிய குறுங்கட்டுரைகள்
வரலாற்றில் பெண்கள்
பெண்ணிய எழுத்தாளர்கள்
1759 பிறப்புகள்
1797 இறப்புகள்
அதிதி கோவத்திரிகர்

அதிதி கோவத்திரிகர் (மராத்தி: आदिती गोवित्रीकर) (பிறப்பு: மே 21, 1976), அல்லது சாரா முஃபஸ்ஸல் லக்டாவாலா, பிரபல இந்திய மோடலும் ஹிந்தி மற்றும் தெலுங்குத் திரைப்பட நடிகையும் ஆவார். இவர் 2001ஆம் ஆண்டு மிஸஸ் வர்ல்ட்டு பட்டத்தை ஜெயித்தார்.

பிறப்பு 

அதிதி பன்வேல், மகாராட்டிரத்தின் ஒரு மராத்தி மொழி பேசும் பிராமண குடும்பத்தில் மே 21, 1976 அன்று பிறந்தார். இவர் மும்பையின் கிராண்ட் மருத்துவ கல்லூரியில் படித்தார்.

வாழ்க்கைக் குறிப்புகள்

1999 ஆண்டில் அதிதி தன்னுடைய காதலர் டாக்டர் முஃபஸ்ஸல் லக்டாவாலாவை திருமணம் செய்து கொண்டார். திருமணத்துக்கு பின் இவர் தன்னுடைய கணவரின் இஸ்லாமிய மதத்துக்கு மாறி விட்டார். கடந்த 2009 ஆண்டில் 10 வருட திருமண வாழ்க்கைக்கு பிறகு இருவரும் பிரிந்தனர்.

மேற்கோள்கள் 

 

1976 பிறப்புகள்
இந்தித் திரைப்பட நடிகைகள்
வாழும் நபர்கள்
ஆலிவ் தோமசு

ஆலிவ் தோமசு (Olive Thomas, அக்டோபர் 20, 1894 - செப்டம்பர் 10, 1920) ஒரு புகழ்பெற்ற அமெரிக்க நடிகை. செப்டம்பர் 5, 1920 அன்று தனக்குத் தெரியாமல் நீர்ம வடிவில் இருந்த மெர்க்குரி குளோரைடைக்  குடித்து விட்டு இறந்து போனார். இவரது ஆவி நியூ யோர்க்கில் உள்ள நியூ ஆம்ஸ்டர்டம் தேட்டரில் நடமாடுவதாக சிலர் நம்புகிறார்கள்.

குறிப்புகள்

சான்றாதாரங்கள் 

 

1894 பிறப்புகள்
1920 இறப்புகள்
அமெரிக்க நடிகைகள்
புவியின் கட்டமைப்பு

புவி கட்டமைப்பு நான்கு அடுக்குகளை கொண்டதாக உள்ளது. அவை உட் கருவகம், வெளிக்கருவகம், மூடகம் மற்றும் மேலோடு என வகைப்படுத்தப்பட்டுள்ளன. பொதுவாக மேலோடு சிலிகேட், கால்சியம் போன்ற தனிமங்களால் ஆனது, மூடகத்தில் இரும்பு, சிலிகான், மெக்னிசியம் ஆகிய கூட்டுப் பொருட்களை உள்ளடக்கிய இது திட நிலையிலிருந்து குழம்பு நிலைக்கு மாறும் தன்மை கொண்டது.

திணிவு
புவியீர்ப்பினால் ஏற்படுத்தப்படும் விசையைப் பயன்படுத்தி அதன் திணிவு கணிக்க முடியும். வானியலாளர்கள் புவியின் ஒழுக்கில் சுற்றும் செயற்கைக் கோள்களின் இயக்கத்தை அவதானித்து புவியின் திணிவை கணிப்பர். புவியின் சராசரி அடர்த்தி எடையறி பரிசோதனைகள் மூலம் ஊசல்களைக் கொண்டு கணிக்கப்படும்.

புவியின் திணிவு .

கட்டமைப்பு
புவியின் கட்டமைப்பு இரண்டு வழிகளில் விளக்கப்படும்: இன்று அதன் பொறிமுறை பாய்மவியலின் அடிப்படையில். மற்றையது வேதியியல் கட்டமைப்பின் அடிப்படையில். பொறிமுறை பாய்மவியலின் அடிப்படையில் கற்கோளம், மென்பாறைக் கோளம், மத்திய படை, மற்றும் உள்ளகணி.  வேதியியலின் அடிப்படையில் உள்ளகணி, வெளியகணி, மூடகம் மற்றும் மேலோடு என்பனவாகும். புவியின் நிலவியல் கூறுகள் பின்வரும் அழங்களில் அமையும் :

புவியோடு

புவியின் ஓடு  புவி மேற்பரப்பிலிருந்து  வரையான ஆழம் வரைக் காணப்படும். இதுவே மிகவும் வெளியில் காணப்படும் ஓடு ஆகும். புவியோட்டின் தடிப்புக் குறைந்த  பகுதி பெருங்கடல் படுக்கைகளில் (5–10 km)  காணப்படும். இது பெருங்கடல் புவியோடு எனப்படும். இங்கு மக்னீசியம் (mg)சிலிக்கேற்று(si) முதலானவற்றால் ஆன தீப்பாறைகளால் ஆனவை. 🌎 தடித்த பகுதி கண்ட ஓடு எனப்படும். Tஇது பொற்றாச்சியம் சோடியம் அலுமினியம் சிலிக்கேற்றுக்களால் ஆனது. புவியோட்டின் பாறைகள் இரண்டு வகையாகப் பிரிக்கப்படும் –  அவை புவிப்புறணி (sial) மற்றும் புவி அகவணி(sima) (Suess,1831–1914). மூடகத்தின் மேற்பகுதியும் புவியோடும் சேர்ந்த பகுதி கற்கோளம் ஆகும்.

மூடகம்

புவியின் மூடகம் 2,890 km,ஆழமானது.இதுவே புவியில் மிகத்தடிப்பான பகுதி ஆகும். இது மேல் மூடகம், கீழ் மூடகம் என இரண்டு வகைப்படும்.இந்த மேல் கீழ் பகுதிகள் ஒரு இடைப் பகுதியால் வேறு படுத்தப்படும். மூடகத்தின் கீழ்ப்பகுதியான அகணியின் எல்லை  D″ (pronounced dee-double-prime) வலயம் என அழைக்கப்படும். மூடகத்தின் கீழ்ப்பகுதியில் அமுக்கம் ≈140 பஸ்கால்|Pa (1.4 atm).

மூடகம் சிலிக்கேற்றுப் பாறைகளால் ஆனது.  இரும்பு, மக்னீசியத்தை அதிக அளவு கொண்டது.இது திண்மநிலையில் காணப்பட்ட போதிலும் அதி வெப்பநிலையில் குழம்பு நிலையிலான பாறைகள் நீண்ட கால அடிப்படையில் நகர்வினைக் காட்டும். மூடகத்தின் பாய்மப் பரவல் புவித்தட்டுக்களின் நகர்வின் பொது வெளிக்காட்டப்படும். அமுக்க அதிகரிப்பும் செய்யிவும் காரணமாக,மூடகத்தின் கீழ்ப்பகுதியை விட மேல்பகுதி  இலகுவாக நகர இடமளிக்கும்.மூடகத்தின் பாகுத்தன்மை 1021 மற்றும் 1024 Pa·s,இடையில் ஆழத்தைப் பொறுத்து வேறுபடும்.

அகணி

புவியின் சராசரி அடர்த்தி 5,515 கன கிலோமீட்டர்(kg/m3). புவி மேற்பரப்பிலுள்ள பொருட்களின் அடர்த்தி 3,000 kg/m3, ஆகவே அடர்த்தி அதிகம் கூடிய பாகங்கள் அகணியின் உள்ளேயே அமைந்துள்ளன. புவியதிர்ச்சி அளவீடுகள்  அகணி இரு வகைப் படும் எனக் காட்டுகின்றன ≈1,220 km ஆரை கொண்ட உட்புற அகணி மற்றும்   ≈3,400 km ஆரை கொண்ட திரவ வெளிப்புற அகணி. இவற்றின் அடர்த்திகள் 9,900 முதல் 12,200 kg/m3 வெளி அகணியிலும் 12,600–13,000 kg/m3 உள் அகணியிலும் காணப்படும்.

மேற்கோள்கள்
கார்மென் எலக்ட்ரா

கார்மென் எலக்ட்ரா (ஆங்கிலம்: Carmen Electra) (பிறப்பு: ஏப்ரல் 20, 1972) என்று அழைக்கப்படும் தாரா லே பெட்ரிக் ஒரு அமெரிக்க கவர்ச்சி மோடலும், திரைப்படம் மற்றும் தொலைக்காட்சி நடிகையையும், பாடகரும் ஆவார்.

1972 பிறப்புகள்
அமெரிக்க நடிகைகள்
அமெரிக்கப் பாடகிகள்
வாழும் நபர்கள்
அமெரிக்கத் திரைப்பட நடிகைகள்
21 ஆம் நூற்றாண்டு ஐக்கிய அமெரிக்க நடிகைகள்
மின்னாம்பள்ளி ஊராட்சி, புதுச்சத்திரம்

மின்னாம்பள்ளி ஊராட்சி (Minnampalli Gram Panchayat), தமிழ்நாட்டின் நாமக்கல் மாவட்டத்தில் உள்ள புதுச்சத்திரம் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540  பேரும் உள்ளனர்.

நாமக்கல் - சேலம் சாலையில் உள்ள புதன்சந்தையிலிருந்து சேந்தமங்கலம் செல்லும் சாலையில் இரண்டு கல் தொலைவில் இவ்வூர் அமைந்திருக்கிறது. பள்ளி என்னும் பொதுக்கூறு இதன் பெயரில் உள்ளது. பள்ளி என்பதற்குக் காரணம் சமண முனிவர்கள் வசித்த இடம் எனவும் கால்நடைகள் நிறைந்திருந்த இடம் எனவும் இருவகையாகக் குறிப்பிடுவர். மின்னாம் என்பதை மின்+ஆம் எனப் பிரிக்கலாம். மின் எனில் மின்னமரம் எனக் குறிக்கப்படும் ஒரு மரத்தைக் குறிப்பதாகக் கொள்ளலாம். மின்னமரங்கள் நிறைந்திருந்த ஊர் என்பதால் இந்தச் சிறப்புக்கூறு உருவாகியிருக்கலாம். இங்கு உடையார், பறையர், அருந்ததியர், கொங்கு வேளாளக் கவுண்டர் ஆகிய சாதியினர் மிகுதியாக வசிக்கின்றனர். இவ்வூரில் முக்கியத் தொழில் உழவே ஆகும். சேகோ பேக்டரி எனப்படும் ஜவ்வரிசி ஆலைகள் நான்கு உள்ளன. மாரியம்மன், காமாட்சியம்மன், அங்காள பரமேஸ்வரி எனப்படும் பெரியாண்டவன் ஆகிய கடவுள்களின் கோயில்கள் உள்ளன. சிறப்பான கலையரங்கம் ஒன்று இங்கு செயல்பட்டு வருகிறது. ஊராட்சி ஒன்றியத் தொடக்கப்பள்ளி ஒன்றும் உள்ளது.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# நைனாமலை பள்ளிப்பட்டி
 சாத்தநாய்க்கனூர்
 மின்னாம்பள்ளி
 அண்ணா நகர்
 இருளப்பட்டி
 கொண்டமநாய்க்கனூர்
 சந்தைபேட்டை
 கணவாய்பட்டி

மேற்கோள்கள் 

த. இ. க. ஊராட்சித் திட்டம்
நாமக்கல் மாவட்ட ஊராட்சிகள்
நல்லழிசியார்

நல்லழிசியார் சங்ககாலப் புலவர்களில் ஒருவர். அவரது இரண்டு பாடல்கள் பரிபாடல் நூலில் இடம்பெற்றுள்ளன. 16ஆம் பாடல் வையை ஆற்றின்மீதும்,17ஆம் பாடல் செவ்வேள் முருகப்பெருமான் மீதும் பாடப்பட்டுள்ளன. இரண்டு பாடலுக்கும் நல்லச்சுதனார் என்பவர் இசை அமைத்து அவற்றை நோதிறம் என்னும் பண்ணில் பாடியுள்ளார். நல்லச்சுதனாரும் பரிபாடல் பாடிய புலவர்களில் ஒருவர்.

பரிபாடல் 16 வையை - செய்தி
வையையில் காதல் பரத்தையோடு நீராடிய தலைவன் தன் மனைவியாகிய தலைவியிடம் வருகிறான். தோழி அவன் விளையாடிய வையை ஆற்றைப்பற்றிக் கூறி வாயில் மறுக்கிறாள். 
 மிளகு, சந்தனம், நுரை, முத்துவடம், தக்கோலமுத்து, பொன்னணி, மணி, குழந்தை தலையில் சூடும் முஞ்சம் என்னும் அணி முதலானவற்றைச் சுமந்துகொண்டு வந்து வீசுவதால் வையையாறு கொடை நல்கும் பாண்டியனை ஒத்ததாயிற்று.
 அந்த நீர் வயலில் பாய்ந்து அணிகலன்களும் பூக்களும் சிதறிக் கிடத்தலால் நாடகம் ஆடிய களம் போல் வயல் காணப்பட்டது.
 தனக்கு விருந்தளிக்கும் வையைக்குச் சோலைகள் எதிர்விருந்து தருவது போல மலர்களையும் தேனையும் சொரிந்தன.
 காதல் பரத்தை ஒருத்தி நீராடினாள். அவளது தோழிமார் அவளைச் சுற்றி நின்றுகொண்டு மூங்கிலால் செயத பீச்சாங்குழாயால் அவள் மார்பில் செந்நீரைப் பீச்சினர். அவள் அந்த நீரைத் தன் துணியால் ஒற்றினாள். அது மார்பில் செந்நிறம் பூசியது போல் ஆயிற்று. (செந்நிறம் பூசித் தான் பூப்பெய்தியிருத்தலைப் புலப்படுத்துவது அக்கால வழக்கம்) அப்போது அவளது தலைவன் அங்கு வந்தான். தோழியர் 'பூப்பெய்தினாள்,செல்லாதே' என்றனர். அவன் அவள்மீதுள்ள மணத்தால் உண்மையை உணர்ந்துகொண்டான். அவளது மார்பகத்திலிருந்த செந்நிறத்தைத் துடைத்தான். அப்போது அவள் நாணினாள்.
 மரங்களிலிருந்த மலர்களும், மக்கள் சூடிய மலர்களும் உதிர்ந்து மிதத்தலால் மீன் பூத்த வானத்திலிருந்து கங்கை இறங்கி வருவது போல வையை காணப்பட்டது.
 நீராடியதாலும், மது அருந்தியதாலும், புலவியாலும் மகளிர் கண்கள் சிவந்திருந்தன.
 தலைவன் தழுவிய பரத்தையின் மார்பிலிருந்த கத்தூரி நிறம் பனியால் வளைந்த மூங்கில் நிமிர்வது போல் காணப்பட்டது.
 வையையே! நீ இந்த வளங்களைப் பெற மழைவளம் மாறாமல் இருக்கட்டும்.

பரிபாடல் 17 செவ்வேள் - செய்தி
 பிறவி நீக்கித் துறக்க-வீடு தருமாறு இந்தப் படலில் புலவர் திருபரங்குன்றத்திலுள்ள முருகப் பெருமானிடம் வேண்டவில்லை.  தாமும் தம் சுற்றத்தாரும் மக்களைப் பணிந்து ஒழுகாமல் முருகப் பெருமானைப் பாடிக்கொண்டே இருக்க அருள் புரிய வேண்டும் என்று வரம் வேண்டுகிறார்.
 பட்டிமன்றம் போன்று குன்றத்தின் ஒருக்கம் யாழ் ஓசை எழ அதன் எதிர் வண்டின் ஓசை எழும். ஒருபக்கம் குழல் ஓசை எழ அதன் எதிர் தும்பி முரலும். ஒருபக்கம் முழவின் ஓசை எழ அதன் எதிர் அருவி முழங்கும். ஒருபக்கம் ஆடுமகளிர் அசைய அதன் எதிர் பூங்கொடிகள் வாடையில் ஆடும். ஒருபக்கம் பாடுமகளிர் பாட அதன் எதிர் மயிலின் அரிக்குரல் கேட்கும். 
 மதுரைக்கும் திருப்பரங்குன்றத்துக்கும் இடையிலுள்ள தூரம் கொஞ்சந்தான். என்றாலும் மைந்தரும் மகளிரும் நெருங்கி விளையாடிக்கொண்டே செல்வதால் நெடுந்தொலைவு போல் தோன்றும். மைந்தர் குஞ்சியிலிருந்தும் மகளிர் கூந்தலிலிருந்தும் விழுந்த மாலைகள் கிடப்பதால் வழி தூர்ந்து காணப்படும். பூசனைப் புகையால் சூரிய மண்டலம் மறையும். இமைக்காத தேவர்கள் புகைபட்டு இமைப்பர்.
 சுனையில் மைந்தரும் மகளிரும் விளையாடுவதால் சுனைப் பூக்களை வண்டு மொய்ப்பதில்லை.
 அருவியில் விளையாடுவோரின் சிதைந்த மணிகள் அருவிநீர் பாயும் வயலைச் சிதைக்கும்.
 விருந்தூட்டும் இடங்களும் விழா நிகழும் இடங்களும் இடையிடையே இருப்பதால் செல்லும் மக்களுக்கு வழி தடுமாற்றம் ஏற்படும்.
 தீச்சட்டி, சந்தனம், அகில்புகை, கொடி முதலானவற்றைச் சுமந்துகொண்டு இசை முழக்கத்துடன் வந்து கடம்பமர் செல்வனை மக்கள் வழிபடுவர்.

சங்கப் புலவர்கள்
இரண்டாவது அனைத்துலகம்

இரண்டாவது அனைத்துலகம் (The Second International 1889–1916) என்பது சமவுடமைக் மற்றும் தொழிலாளர் கட்சிகளால் யூலை 14, 1889 இல் பாரிசில் நிறுவப்பட்ட ஒர் அமைப்பு ஆகும்.  இந்த பாரிசு மாநாட்டில் 20 நாடுகளைச் சார்ந்த சார்பாளர்கள் கலந்து கொண்டனர்.  இது முதலாவது அனைத்துலகத்தின் பணியை தொடர்ந்து முன்னெடுத்தது.  இந்த அமைப்பில் இருந்து Anarcho-syndicalism மற்றும் Trade union ஆகியோர் அனுமதிக்கப்படவில்லை.

மே 1 திகதியை அனைத்துலக தொழிலாளர் நாளாக அறிவித்தது, மார்ச் 8 அனைத்துலக பெண்கள் நாளாக அறிவித்தது, 8 மணி வேலை நேரத்திற்கான கோரிக்கையை முன்வைத்தது ஆகியவை இரண்டாவது அனைத்துலகத்தின் முக்கிய செயற்பாடுகளில் சில.

மேற்கோள்கள்

இடதுசாரி அரசியல்